Շատ չանցած' Ֆերիդեն բոլորի կողմից յուրովի մեկնաբանված «սահմանային անձ» ախտորոշումից անցավ «հեբեֆրենիկ շիզոֆրենիա» անունով անբացատրելի ու չարտաբերվող ախտորոշմանը: Այդ օրվանից ի վեր, կարելի էր ասել, հավատարիմ մնաց իր նոր անվանը: Ինչ ախտորոշում էլ լիներ, որքան էլ փոխվեր, Ֆերիդեն ապրում էր ըստ իր երազների երկրի կանոնների: Աչքերի հանդիպման եզակի պահերին բավական էր մեկ անգամ նայել բիբերին' անսովորությունը և այդ մոխրականաչ աչքերի հետևում թաքնված երազկոտ մարդու որքան խոր, նույնքան էլ խենթ լինելը հասկանսգու համար: